biswa921/hiwiki-latest-pages-articles-raw huggingface dataset:
पिक माइक्रोकंट्रोलर

right|thumb|300px|पिक (PIC) के कुछ माइक्रोकंट्रोलर
पिक माइक्रोकंट्रोलर (PIC microcontroller) माइक्रोचिप टेक्नॉलॉजी (Microchip Technology) द्वारा विकसित माइक्रोकंट्रोलरों की शृंखला है। ये माक्रोकंट्रोलर परिवर्धित हार्वर्ड आर्किटेक्चर पर आधारित हैं। 'PIC' का अर्थ मूलतः 'पेरिफेरल इंटरफेस कंट्रोलर' था।

PIC माइक्रोकंट्रोलर औद्योगिक तथा शौकिया दोनों दृष्टियों से लोकप्रिय हैं। ये सस्ते, सुलभ, बड़ा प्रयोक्ता आधार, उपयोग के लिए आवश्यक कोड की सुलभता, सस्ते विकास-कित की सुलभता, सीरियल प्रोग्रामिंग आदि के कारण बहुत लोकप्रिय हैं। इनका उपयोग शैक्षिक प्रोग्रामिंग में भी बहुतायत से होता है।

 क्रोड संरचना (Core architecture)
PIC की क्रोड की संरचना की विशेषताएँ निम्नलिखित हैं-
 कोड और डेटा के लिए अलग-अलग स्थान (हार्वर्ड आर्किटेक्चर)
 नियत लम्बाई वाली अनुदेश (instructions), जिनकी संख्या बहुत कम है।
 अधिकांश अनुदेश एक ही क्लॉक-चक्र में पूरी हो जातीं हैं। ब्रांचिंग अनुदेशों में एक और क्लॉक-चक्र की आवश्यकता पड़ती है। 
 एक एकुमुलेटर
 सभी रैम स्थान (RAM locations) रजिस्टर (registers) की तरह व्यवहार करते हैं। ये गणितीय एवं अन्य फलनों के स्रोत भी हो सकते हैं और गन्तव्य (destination) भी।
 वापसी के पतों (return addresses) को स्टोर करने के लिए एक हार्डवेयर स्टैक की व्यवस्था
 एक छोटे आकार के डेटा-स्पेस की भी व्यवस्था जो ऐड्रेस किया जा सकता है (addressable)।
 सीपीयू रजिस्टर, पोर्ट रजिस्टर तथा पेरिफेरल रजिस्टर डेटा स्पेस में मैप्ड होते हैं।

इसमें मेमोरी-स्पेस और रजिस्टर-स्पेस में कोई अन्तर नहीं किया गया है क्योंकि 
RAM ही मेमोरी और रजिस्टर दोनों का कार्य करता है। 

सन्दर्भ
श्रेणी:माइक्रोकंट्रोलर
इथियोपिया के उपविभाग

thumb|400px|इथियोपिया के प्रदेश और अधिकृत नगर
thumb|400px|इथियोपिया के प्रदेशों का एक और नक़्शा
thumb|400px|इथियोपिया के प्रदेशों के अंचल (ज़ोन)
पूर्वी अफ़्रीका का इथियोपिया देश प्रशासनिक रूप से प्रदेशों, अंचलों, ज़िलों और नगरपालिकाओं में विभाजित है।

 प्रदेश और अधिकृत नगर 
जातीय समुदायों के आधार पर इथियोपिया में ९ प्रदेश संगठित हैं जिन्हें अम्हारी भाषा में 'किलिलोच' कहा जाता है:
अफ़ार (Afar, አፋር)
अम्हारा (Amhara, አማራ)
बेनिशंगुल-गुमुज़ (Benishangul-Gumuz, ቤንሻንጉል-ጉምዝ)
गाम्बेला (Gambela, ጋምቤላ)
हरारी (Harari, ሐረሪ)
ओरोमिआ (Oromia, ኦሮሚያ)
सोमाली (Somali, ሶማሌ)
दक्षिणी राष्ट्र, राष्ट्रीयताएँ और जन क्षेत्र (Southern Nations, Nationalities, and Peoples' Region, ደቡብ ብሔሮች ብሔረሰቦችና ሕዝቦች ክልል)
तिग्राय (Tigray, ትግራይ)

इनके साथ देश में दो अधिकृत नगर भी हैं:
अडिस अबाबा (Addis Ababa, አዲስ አበባ)
डिरे डावा (Dire Dawa, ድሬ ዳዋ)

 अंचल 
इन ९ प्रदेशों को आगे ६८ अंचलों (ज़ोनों, zone, ዞን) में विभाजित किया गया है।

 ज़िले 
अंचलों को ज़िलों में बांटा गया है जो अम्हारी भाषा में 'वोरेडा' (woreda, ወረዳ) कहलाते हैं। कुल मिलाकर देश में ६७० ग्रामीण और १०० शहरी वोरेडा हैं।

 नगरपालिकाएँ (केबेले)

ज़िलों को नगरपालिकाओं में बांटा जाता है। इन्हें अम्हारी भाषा में 'केबेले' (kebele, ቀበሌ) कहते हैं जिसका अर्थ 'मोहल्ले' होता है।Edmond J. Keller, Revolutionary Ethiopia: From Empire to People's Republic (Bloomington: Indiana University Press, 1991), pp. 234fThe Kebele System - Ethiopia - Fahamu Refugee Programme , Magnus Treiber, Universität Bayreuth, ... The Kebele System is a tight system of neighbourhood administration and control in urban Ethiopia (‘kebele’ – Amharic for ‘neighbourhood’) ... Every neighbourhood in Ethiopia’s larger cities has its own Kebele office, comprising around 500 households per unit. Addis Ababa has 330 Kebeles, organised in 28 Woredas – the next higher administrative unit, equivalent to a district. Today’s Ethiopia contains more than 30.000 Kebeles in total. ...

 पुराने प्रान्त 
सन् १९४२ से १९९१ तक इथियोपिया १३ प्रान्तों में विभाजित था। १९४२ से पहले अन्य प्रान्तीय व्यवस्था थी।

 इन्हें भी देखें
इथियोपिया

 सन्दर्भ 

श्रेणी:इथियोपिया के उपविभाग
हेलेन (चंद्रमा)

हेलेन (Helene) ( ; ), शनि का एक प्राकृतिक उपग्रह है। यह 1980 में पियरे लैक्युस और जीन लेकाच्युक्स द्वारा पिक डू मिडी वेधशाला में भूआधारित प्रेक्षणों से खोजा गया तथा  पदनाम से नवाजा गया था। 1988 में यह आधिकारिक तौर पर हेलेन पर नामित हुआ जो कि ग्रीक पौराणिक पात्र क्रोनस (सेटर्न) की नवासी थी।  यह उपग्रह (12) तौर पर भी नामित है (यह संख्या 1982 में खोज से प्राप्त हुई है।), साथ ही यह डायोनी B से भी नामित है, क्योंकि यह डायोनी का सह-कक्षीय है तथा उसके अधीनस्थ लाग्रंगियन बिंदु L4 पर स्थित है। यह ज्ञात चार ट्रोजन उपग्रहो में से एक है। 
__NOTOC__
left|220px|thumb|कैसिनी से खींची गई हेलेन की एक तस्वीर (18 जून 2011) 

 सन्दर्भ 

श्रेणी:खगोलशास्त्र
श्रेणी:शनि के प्राकृतिक उपग्रह
श्रेणी:प्राकृतिक उपग्रह
गंगाधर नेहरू

गंगाधर नेहरू  (1827 – 4 फरवरी 1861) वह 1857 के भारतीय स्वतन्त्रता संग्राम के दौरान दिल्ली के कोतवाल (मुख्य पुलिस अधिकारी) थे। वे स्वतंत्रता सेनानी एवं कांग्रेस नेता मोतीलाल नेहरू के पिता और स्वतंत्रता सेनानी एवं भारत के प्रथम प्रधानमन्त्री जवाहरलाल नेहरू के दादा थे।

 जीवन परिचय 
1827 ई. में जन्मे गंगाधर नेहरू 1857 ई. से कुछ समय पहले दिल्ली के कोतवाल नियुक्त हुए थे। वे दिल्ली के अन्तिम कोतवाल थे।History  Delhi Police. 1857 के विद्रोह के बाद अँग्रेज पुलिस ने दिल्ली नगर को कब्जे में करके कत्लेआम आरम्भ किया तो वे अपनी पत्नी जियोरानी देवी और चार सन्तानों के साथ आगरा चले गये। इसके चार वर्षों बाद आगरा में ही 4 फरवरी 1861 ई॰ में उनकी मृत्यु हुई।

 पारिवारिक जीवन 
उनके तीन पुत्र थे। सबसे बड़े बंशीधर नेहरू भारत में विक्टोरिया का शासन स्थापित होने के बाद तत्कालीन न्याय विभाग में काम करने लगे एवं निरन्तर भारत के विभिन्न स्थानों पर नियुक्त हुए। इसी कारण वे परिवार से थोड़ा दूर रहे। उनसे छोटे नन्दलाल नेहरू थे जो लगभग दस वर्ष तक राजस्थान की एक रियासत खेतड़ी के दीवान रहे, बाद में उन्होंने आगरा लौटकर कानून की शिक्षा प्राप्त की और फिर वहीं वकालत करने लगे। उनकी गणना आगरा के सफल वकीलों में की जाती थी। बाद में इलाहाबाद उच्च न्यायालय बन जाने के कारण उन्हें मुकदमों के सिलसिले में अपना अधिकांश समय वहीं बिताना पड़ता था इसलिए वे अपने परिवार को लेकर स्थायी रूप से इलाहाबाद आ गये और वहीं रहने लगे। वे इलाहाबाद व कानपुर दोनों जगह वकालत करते थे।Pandit Motilal Nehru ProfileCongress Sandesh. 
तीसरे पुत्र मोतीलाल नेहरू थे। उन पर अपने बड़े भाई नन्दलाल नेहरू का गहरा प्रभाव पड़ा था।
नन्दलाल नेहरू की गणना कानपुर के अच्छे वकीलों में की जाती थी इसलिए मोतीलाल नेहरू ने अपनी वकालत उनके सहायक के रूप में कानपुर में ही आरम्भ की। मोतीलाल बाद में प्रसिद्ध वकील बने। उनके पुत्र और गंगाधर के पौत्र जवाहर लाल भारत के प्रथम प्रधानमन्त्री बने।

 इन्हें भी देखें
 गांधी-नेहरू परिवार

 बाहरी कड़ियाँ
 

 सन्दर्भ 

श्रेणी:भारत के लोग
श्रेणी:भारतीय राजनीति
श्रेणी:कश्मीर के लोग
श्रेणी:1827 में जन्मे लोग
श्रेणी:१८६१ में निधन
मेनका

left|thumb|मेनका ने शकुंतला को विश्वामित्र को दिखाया
मेनका स्वर्गलोक की छह सर्वश्रेष्ठ अप्सराओं में से एक है। यह उल्लेख किया गया है कि उसने ऋषि विश्वामित्र की तपस्या भँंग की। मेनका को स्वर्ग की सबसे सुन्दर अप्सरा माना जाता था।

मेनका वृषणश्र (ऋग्वेद १-५१-१३) अथवा कश्यप और प्राधा (महाभारत आदिपर्व, ६८-६७) की पुत्री तथा ऊर्णयु नामक गंधर्व की पत्नी थी। अर्जुन के जन्म समारोह तथा स्वागत में इसने नृत्य किया था। अपूर्व सुंदरी होने से पृषत् इस पर मोहित गया जिससे द्रुपद नामक पुत्र उत्पन्न हुआ। इंद्र ने विश्वामित्र को तप भ्रष्ट करने के लिये इसे भेजा था जिसमे यह सफल हुई और इसने एक कन्या को जन्म दिया। उसे यह मालिनी तट पर छोड़कर स्वर्ग चली गई। शकुन पक्षियों द्वारा रक्षित एवं पालित होने के कारण महर्षि कण्व ने उस कन्या को शकुन्तला नाम दिया जो कालान्तर में दुष्यन्त की पत्नी और भरत की माता बनी।

सन्दर्भ

मेनका अप्सरा को इंद्र ने ऋषि विश्वामित्र की तपस्या भंग करने के लिए भेजा था। मेनका ने जब वृषि विश्वामित्र की तपस्या भंग की थी तब विश्वमित्र ने मेनका को श्राप दिया। कुछ दिन बाद मेनका ने विश्वामित्र की एक कन्या को जन्म दिया। मेनका ने उस कन्या को जंगल में छोड़ दिया था।

श्रेणी:रामायण के पात्र
छायाकार

अंगूठाकार|सेट पर एक छायाकार
एक छायाकार या फोटोग्राफी का निदेशक किसी फिल्म या धारावाहिक पर काम कर रहे कैमरों और प्रकाश के कर्मीदल का प्रमुख होता है। वह छवि से संबंधित कलात्मक और तकनीकी निर्णय लेने के लिए जिम्मेदार होता है। इस क्षेत्र के अध्ययन और अभ्यास को छायांकन के रूप में जाना जाता है। निर्देशक के इरादों के अनुसार दृश्य साकार करने के लिए छायाकार कैमरा, फ़िल्म स्टॉक, लेंस, फिल्टर आदि का चयन करता है। छायाकार और निर्देशक के बीच संबंध अलग-अलग होते हैं; कुछ मामलों में निदेशक छायाकार को पूर्ण स्वतंत्रता देता है; दूसरों में, निर्देशक कुछ भी नहीं करने की अनुमति देता है। यहाँ तक कि सटीक कैमरा प्लेसमेंट और लेंस चयन निर्दिष्ट भी खुद करता है।

सन्दर्भ

इन्हें भी देखें
 श्रेणी:छायाकार
श्रेणी:मीडिया व्यवसाय
नव मधुवन

नव मधुवन बच्चों की एक हिन्दी पत्रिका है।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
दोस्त और दोस्ती

दोस्त और दोस्ती बच्चों की एक हिन्दी पत्रिका है।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
समय झरोखा

REDIRECT समझ झरोखा
समझ झरोखा बच्चों की एक हिन्दी पत्रिका है । यह भोपाल से निकलनेवाली मासिक पत्रिका है। मध्यप्रदेश में आदिवासी शैक्षणिक संस्थाओं में अध्ययन करने वाले बच्चों के बौद्धिक विकास के लिए आदिम जाति कल्याण विभाग के अंतर्गत संचालित वन्या द्वारा मासिक बाल पत्रिका समझ झरोखा का प्रकाशन किया जा रहा है।अभिव्यक्ति पत्रिका में आलेख, शीर्षक : बाल पत्रिकाओं की भूमिका और दायित्व, लेखक: देवेंद्र कुमार देवेश
सन्दर्भ

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
शिशु सौरभ

शिशु सौरभ बच्चों की एक हिन्दी पत्रिका है।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
बाल हंस

बाल हंस बच्चों की एक हिन्दी पत्रिका है।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
बाल दर्शन

बाल दर्शन बच्चों की एक हिन्दी पत्रिका है।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
पेच नदी

पेच नदी (Pech River; , दरिया-ए-पेच) पूर्वी अफ़ग़ानिस्तान में स्थित एक नदी है। यह नूरिस्तान प्रान्त के मध्य भाग में हिन्दु कुश पर्वतों की बर्फ़ और हिमानियों (ग्लेशियरों) से शुरु होकर दक्षिण-दक्षिणपूर्व दिशा में कुनर प्रान्त में प्रवेश करती है और प्रान्तीय राजधानी असदाबाद के पास कुनर नदी में विलय हो जाती है।Before Taliban: Genealogies of the Afghan Jihad, David B. Edwards, pp. 133, University of California Press, 2002, ISBN 9780520926875, ... The mouth of the Pech Valley runs north and west from the provincial capital of Chagha Serai (also known as Asadabad), which sits at the confluence of the Pech and Kunar rivers ... नदी की बहुत सी बाई और दाई उपनदियाँ हैं जो कई वादियाँ बनती हैं जिनमें चपा दरा, वेयगल, कोरंगल, वटापूर और शरयाक शामिल हैं।

 पेच वादी के लोग 
पेच नदी और उसकी उपदियों की घाटियों में पश्तो बोलने वाले पश्तून लोग बहुसंख्यक हैं और यहाँ उनका साफ़ी क़बीला बसा हुआ है। इसके अलावा यहाँ नूरिस्तानी लोग भी रहते हैं और आशकूनू भाषा भी बोली जाती है, जो एक नूरिस्तानी भाषा है।Encycl. Ethnography Of Middle-East And Central Asia , R. Khanam, pp. 600, Global Vision Publishing House, 2005, ISBN 9788182200623, ... The Ashkunu, Gramsana, and Kalasha all speak dialects of a single language ... The latter two peoples occupy small territories off the west bank of the Pech River in south-central Nuristan ...

 इन्हें भी देखें
कुनर नदी
नूरिस्तान प्रान्त
कुनर प्रान्त

 सन्दर्भ 

श्रेणी:अफ़्गानिस्तान की नदियाँ
श्रेणी:सिन्धु नदी की उपनदियाँ
श्रेणी:नूरिस्तान प्रान्त
श्रेणी:कुनर प्रान्त
बीए पास

बीए पास  बॉलीवुड की 2013 में प्रदर्शित हिन्दी फ़िल्म है जिसका निर्देशन अजय बहल ने किया है तथा निर्माता भरत शाह हैं। फ़िल्म में मुख्य अभिनय पात्र शिल्पा शुक्ला, शादाब कमाल, राजेश शर्मा और दिब्येन्दु भट्टाचार्य हैं। इसके वितरक वीआईपी बैनर तले भारत शाह हैं। यह फ़िल्म मोहन शुक्ला की २००९ में रचित लघु कहानी 'द रेलवे आँटी' से संकलित है।

फ़िल्म को पहले 12 जुलाई 2013 को जारी करना तय किया गया था लेकिन भाग मिल्खा भाग के प्रदर्शन के कारण इसकी प्रदर्शन तिथि आगे बढ़ाकर 2 अगस्त 2013 कर दी गयी थी।

 पटकथा 
मुकेश (शादाब कमाल) अपने मां-बाप के गुज़रने के बाद दिल्ली में अपनी बुआ (गीता शर्मा) के पास रहने के लिए आ जाता है। उस पर अपनी दो बहनों की ज़िम्मेदारी भी है जो एक दूसरे शहर में हॉस्टल में रहती हैं। मुकेश का कोई अकादमिक भविष्‍य नहीं है। उसकी मौजूदा हालत भी खस्‍ता ही है। यही कारण है कि वह अपनी बुआ के पास रहता है। मुकेश की बुआ और उनका बेटा उसे अपने यहां नहीं चाहते एवं उसे बेरोज़गार रहने के लिए हमेशा ताने देते रहते हैं। एक दिन सारिका (शिल्पा शुक्ला) जो कि उसकी बुआ की दोस्त है मुकेश से मिलती है। वो मुकेश को किसी बहाने से अपने घर बुलाती है और उससे शारीरिक संबंध बनाने की कोशिश करती है। फिर दोनों नियमित तौर से सारिका के घर मिलने लगते हैं। कुछ दिनों बाद सारिका उसे ऐसी अमीर महिलाओं के पास शारीरिक संबंध बनाने के लिए भेजने लगती है जो अपने पति के साथ सेक्स संबंधों से संतुष्ट नहीं है। मुकेश को अपनी ये जीवनचर्या पसंद नहीं आती है लेकिन उसे पैसे कमाने के लिए मजबूरी में ये काम करना पड़ता है। सारिका की सास (शांतिदेवी) को कुछ गड़बड़ होने का अहसास होता है और वो अपने बेटे यानी सारिका के पति खन्ना (राजेश शर्मा) को इसके प्रति आगाह करती है।

 कलाकार 
 शिल्पा शुक्ला - सारिका
 शादाब कमाल - मुकेश
 राजेश शर्मा - खन्ना
 दिब्येन्दु भट्टाचार्य - जॉनी
 विजय कौशिक - फुफा जी
 अनुला नावलेकर - छोट्टी
 हैप्पी रणजीत - पीएचडी
 अमित शर्मा - अमित
 गीता शर्मा - बुआ जी
 रवीना सिंह - सोनू

 प्रदर्शन 
दिल्ली में आयोजित एशिया और अरब सिनेमा के ओशियन सिनेफेन फ़िल्म समारोह में फ़िल्म का प्रदर्शन 2012 में किया गया तथा वाणिज्यिक दृष्टि से इसको 2 अगस्त 2013 को प्रदर्शित किया गया।

 इन्हें भी देखें 
 भारत में वेश्यावृत्ति

 सन्दर्भ 

 बाहरी कड़ियाँ 
 
 
 वायर्ड एंगेल्स पर बीए पास
 बीबीसी हिन्दी पर कोमल नाहटा की समीक्षा।

श्रेणी:भारतीय फ़िल्में
श्रेणी:2013 में बनी हिन्दी फ़िल्म
श्रेणी:2012 में बनी हिन्दी फ़िल्म
लिसन... अमाया

thumb|Swara Bhaskar 1|फिल्म की मुख्य अभिनेत्री स्वरा भास्कर
लिसन... अमाया अविनाश कुमार सिंह द्वारा निर्देशित 2013 की हिन्दी नाटक फ़िल्म है। इसमें मुख्य भूमिका में फारुख़ शेख़, दीप्ती नवल और स्वरा भास्कर ने अभिनय किया है।

 पटकथा
फ़िल्म दिल्ली में लीला कृष्णमूर्ति (दीप्ती नवल) ने आरम्भ होती है जो एक विधवा है और अपनी स्वच्छंद विचारों वाली बेटी अमाया (स्वरा भास्कर) के साथ रहती हैं। दोनों मिलकर एक लाइब्रेरी कम कॉफी शॉप चलाती हैं। लीला को अपना सच्चा साथी जयंत सिन्हा उर्फ जैज़ (फारुख़ शेख़) में मिलता है जो एक सेवा निवृत फोटोग्राफर और विधुर हैं। अमाया को भी जैज़ पसंद है लेकिन जब उसे पता चलता है कि उसकी मां और जैज़ शादी के बारे में सोच रहे हैं तो उसकी पसंद नापसंद में बदल जाती है। इसके बाद अमाया और जैज़ के बीच टेंशन बढ़ता जाता है। कुछ समय बाद अमाया अपनी मां से भी बद्तमीज़ी करने लगती है।
 कलाकार 
 फारुख़ शेख़ - जयंत
 दीप्ती नवल - लीला
 स्वरा भास्कर - अमाया
 अमाला अक्किनेनी - सुजाता
 सिद्धांत कार्णिक - राघव
 ओरून दास - अभय
 कृति पंथ - देविका
 विद्या भूषण - रिज़वान भाई
 विरेन बासोया - रहमत
 संगीत 

 पुरस्कार 
सर्वश्रेष्ठ फ़िल्म (NJISACF) 
सर्वश्रेष्ठ निर्देशक (NJISACF)
सर्वश्रेष्ठ निर्देशक (DCSAFF)
सर्वश्रेष्ठ अभिन्त्री (NYIFF)

 सन्दर्भ 

 बाहरी कड़ियाँ 
 
 
 बीबीसी हिन्दी पर कोमल नाहटा की फ़िल्म समीक्षा।

श्रेणी:भारतीय फ़िल्में
श्रेणी:2013 में बनी हिन्दी फ़िल्म
युकी कैटो

युकी कैटो (, जन्म 2 अप्रैल 1995) एक इंडोनेशियाई अभिनेत्री.

 बाहरी कड़ियाँ 
 

श्रेणी:जीवित लोग
श्रेणी:अभिनेत्री
श्रेणी:1995 में जन्मे लोग
चोर चोर सुपर चोर

चोर चोर सुपर चोर के॰ राजेश द्वारा निर्देशित 2013 की बॉलीवुड हास्य फ़िल्म है जिसके निर्माता वेद कटारिया और रेणु कटारिया हैं। फ़िल्म में मुख्य अभिनय भूमिका में दीपक डोबरियाल, अंशुल कटारिया और प्रिया बठीजा हैं। फ़िल्म 02 अगस्त 2013 को प्रदर्शित की गयी। फ़िल्म में दिल्ली में बढ़ रहे छोटे-मोटे अपराधों और तेजी से गिरती नैतिकता को व्यंग्य रूप में प्रस्तुत किया गया है। इसकी कहानी रियलटी शो में बढ़ रहे शालीनता के अपमान पर आधारित है।
 पटकथा 
ये कहानी सतबीर (दीपक डोबरियाल) और उसके ‘मासूम’ प्यार नीना (प्रिया बठीजा) की है।
 कलाकार 
दीपक डोबरियाल - सतबीर
अंशुल कटारिया - रॉनी
प्रिया बठीजा - नीना
पारु उमा - 
आलोक चतुर्वेदी
ब्रम्हा मिश्रा
जगत रावत - अमोल
चन्द्रहास तिवारी
नितिन गोयल
श्रीकान्त वर्मा
अनुराग अरोड़ा - इंसपेक्टप साब
अवतार साहनी - शुक्ला जी
 सन्दर्भ 

बाहरी कड़ियाँ
 
मायप्राइमन्यूज़ डॉट कॉम पर चोर चोर सुपर चोर 2013।

श्रेणी:भारतीय फ़िल्में
श्रेणी:2013 में बनी हिन्दी फ़िल्म
रब्बा मैं क्या करूं

रब्बा मैं क्या करूं अमृत सागर चोपड़ा द्वारा निर्देशित और मोती सागर द्वारा निर्मित 2013 की बॉलीवुड हास्य विधा फ़िल्म है। आकाश चोपड़ा, अरशद वारसी, परेश रावल, ताहिरा कोच्चर और रिया सेन मुख्य अभिनय भूमिकाओं में हैं।

इसकी कहानी दो भाइयों की है जिनका विवाह आम भारतीय तरिके से दिल्ली में होता है।
 पटकथा
फिल्म दो भाइयों (आकाश चोपड़ा और अरशद वारसी) की कहानी है। अरशद वारसी आकाश के छोटे भाई हैं। जो जल्द ही शादी के बंधन में बंधने वाला है। शादी से पहले आकाश को अरशद वारसी और उसके तीन मामा मिलकर खुशहाल शादीशुदा जिंदगी के गुर सिखाते हैं।

 कलाकार 
 आकाश चोपड़ा
अरशद वारसी
परेश रावल
राज बब्बर
शक्ति कपूर
रिया सेन
 ताहिरा कोच्चर
हिमानी शिवपुरी
अनुराधा पटेल
टिन्नू आनन्द

 सन्दर्भ 

 बाहरी कड़ियाँ 

 

श्रेणी:भारतीय फ़िल्में
श्रेणी:2013 में बनी हिन्दी फ़िल्म
पथरचटा

right|thumb|300px|पथरचटा का पौधा
पथरचटा या पथरचट्टा (वानस्पतिक नाम - Kalanchoe pinnata या Bryophyllum calycinum या Bryophyllum pinnatum) यह एक सपुष्पक पादप है जो भारत के सभी राज्यों में पाया जाता है। माडागास्कर को इसका उत्पत्तिस्थल बताया जाता है। इसके पत्तों के किनारों से नया पौधा निकलता है।
पथरी(स्टोन)के मरीजों के लिए इसका रस रामबाण औषधि है,किडनी में आई सूजन को इसके उपयोग से खत्म किया जा सकता है।

 विवरण और पहचान 
विश्व स्तर पर पथरचटा एशिया के समशीतोष्ण क्षेत्रों, ऑस्ट्रेलिया, न्यूजीलैंड, वेस्टइंडीज, मकारोनेसिया, मस्कारेनेस, गैलापागोस, मेलानेशिया, पोलीनेशिया और हवाई में पाया जाता है। हवाई जैसे क्षेत्रों में इसे आक्रामक प्रजाति के पौधों के रूप में भी जाना जाता है। यह पौधा फ़िलिपींस में भी पाया जाता है जहाँ इसे कताकताका अथवा कताका-ताका जैसे नामों से जाना जाता है जिसका विशेषण अर्थ आश्चर्यजनक या उल्लेखनीय है।

छबिदीर्घा

 इन्हें भी देखें
पथरचटा (खरपतवार)

 सन्दर्भ 

श्रेणी:औषधीय पादप
विधारा

right|thumb|300px|विधारा
विधारा (वानस्पतिक नाम : Argyreia nervosa ; अंग्रेजी:Elephant Creeper) सदाबहार लता है जो भारतीय उपमहाद्वीप की देशज है। यहाँ से यह हवाई, अफ्रीका, केरेबियन देशों में गई है। इसे 'अधोगुडा' भी कहते हैं। इसकी दो प्रजातियाँ हैं: अर्गीरिया नर्वोसा प्रजाति नर्वोसा (Argyreia nervosa var. nervosa) तथा अर्गीरिया नर्वोसा प्रजाति स्पेसिओसा (Argyrea nervosa var. speciosa) जो आयुर्वेदिक औषधियों में प्रयुक्त होती है। अर्गीरिया नर्वोसा प्रजाति नर्वोसा से मन:प्रभावी औषधि (psychoactive drug) बनाए जाते हैं। वर्षा ऋतु में इसके फूल आते हैं। 

विधारा को घाव बेल भी कहते हैं। यह मांस को जल्दी भर देता है या कहें कि जोड़ देता है।

 बाहरी कड़ियाँ
 विधारा
 टूटी हड्डियां जोड़ने वाली लता 

श्रेणी:औषधीय पादप
ओमप्रकाश चौटाला

ओमप्रकाश चौटाला भारत के प्रांत हरियाणा के पूर्व मुख्यमंत्री और पूर्व उप-प्रधानमन्त्री चौधरी देवीलाल के पुत्र हैं।

 पूर्व जीवन 
चौधरी ओमप्रकाश चौटाला का जन्म 1 जनवरी 1936 को डबवाली, सिरसा, हरियाणा के चौटाला नामक गाँव में हुआ। उनका जन्म सिहाग गोत्र के एक जाट परिवार में हुआ।
चौटाला भारत के पूर्व उप प्रधानमंत्री देवीलाल के सबसे बड़े बेटे हैं। उन्होंने दो बेटों अजय व अभय और एक बेटी सुनीता है। उनके पुत्र अभय ऐलनाबाद विधायक हैं और उसके पोते दुष्यंत चौटाला हिसार लोकसभा से पूर्व सांसद और हरियाणा के वर्तमान उप-मुख्यमंत्री हैं। उन्होंने कहा कि राजनीतिक रूप से 4 जुलाई 1989 से 6 अप्रैल 1991 को और अंत में 24 से 22 मार्च 1991 से फिर से मार्च 2004 के 17 जुलाई 1990 को 12 से 2 मई 1990 को 2 से हरियाणा के मुख्यमंत्री दिसंबर 1989 , जुलाई 1990 था, वह हो गया था राष्ट्रीय स्तर पर राजग और संयुक्त राष्ट्रीय प्रगतिशील गठबंधन का हिस्सा है। वर्तमान में इंडियन नेशनल लोकदल की हरियाणा विधानसभा में एक सीट है।

 सन्दर्भ 

बाहरी कड़ियाँ
 इंडियन नेशनल लोकदल का अधिकारिक जालस्थल

श्रेणी:1936 में जन्मे लोग
श्रेणी:जीवित लोग
श्रेणी:हरियाणा के राजनीतिज्ञ
श्रेणी:हरियाणा के मुख्यमंत्री
श्रेणी:सिरसा के लोग
सिन्दूर

सिन्दूर एक लाल या नारंगी रंग का सौन्दर्य प्रसाधन होता है जिसे भारतीय उपमहाद्वीप में महिलाएँ प्रयोग करती हैं। हिन्दू, बौद्ध, जैन और कुछ अन्य समुदायों में विवाहित स्त्रियाँ इसे अपनी माँग में पहनती हैं।Susie J. Tharu, Ke Lalita (1993-04-01). Women Writing in India: The twentieth century (Volume 2 of Women Writing in India: 600 B.C. to the Present) . Feminist Press, 1993. ISBN 978-1-55861-029-3. ... Sindoor is a red powder worn by married women in the parting of the hair ... इसका प्रयोग बिन्दियों में भी होता है। रसायनिक दृष्टि से सिन्दूर अक्सर पारे या सीसे के रसायनों का बना होता है, इसलिए विषैला होता है और इसके प्रयोग में सावधानी बरतने को और इस पदार्थ को बच्चों से दूर रखने को कहा जाता है।Indian Academy of Pediatrics (1973). Indian pediatrics, Volume 10. Indian Academy of Pediatrics, 1973. ... Sindoor (vermilion), a red powder applied to the scalp, is often used by married Indian women, especially of an orthodox Hindu background. It may consist of red sulphide of mercury, or of red lead mixed with red synthetic dye ...
thumb|लकड़ी का सिन्दूर बॉक्स
thumb|300px| दुर्गा पूजा के दौरान सिंदूर से खेलती महिलाएं
thumb|300px| दुर्गा पूजा के दौरान सिंदूर से खेलती महिला

 इन्हें भी देखें
सौन्दर्य प्रसाधन

 सन्दर्भ 

श्रेणी:सौन्दर्य प्रसाधन
श्रेणी:भारतीय संस्कृति
वर्णक

thumb|240px|प्राकृतिक अल्ट्रामरीन लाजवर्द को पीसकर बनाया जाने वाला एक रंगद्रव्य है
वर्णक या रंगद्रव्य या रंजक या पिगमेन्ट (pigment) ऐसे पदार्थ को कहते हैं जो अपने ऊपर गिरने वाले प्रकाश को किसी अन्य रंग में बदलकर प्रतिबिम्बित करे। ऐसे पदार्थ अपने ऊपर गिरने वाले प्रकाश की किरणों में से कुछ तरंगदैर्घ्य (वेवलेन्थ) वाली किरणें सोख लेते हैं और बाकी को प्रतिबिम्बित कर देते हैं। जो किरणें प्रतिबिम्बित होती हैं पदार्थ का रंग वही दिखता है। उदाहरण के लिए सिन्दूर हीमोग्लोबिन नीले व हरे रंग वाली किरणें सोख लेता है और लाल व नारंगी किरणें प्रतिबिम्बित करता है। प्रयोग-योग्य रंगद्रव्य ऐसे पदार्थ और द्रव होते हैं जिन्हें अन्य वस्तुओं पर लेपा जा सके जिससे उन वस्तुओं का भी वही रंग हो जाता है।Ball, Philip (2002). Bright Earth: Art and the Invention of Color. Farrar, Straus and Giroux. ISBN 0-374-11679-2"Pigments Through the Ages" . WebExhibits.org. Retrieved 2007-10-18.

 इन्हें भी देखें
रंग
चित्रकला

 सन्दर्भ 

श्रेणी:रंगद्रव्य
श्रेणी:चित्रकला सामग्री
मेलानिन

मेलानिन (melanin) एक प्राकृतिक रंगद्रव्य (पिगमेंट) है को पृथ्वी के अधिकतर जीवों में पाया जाता है, हालांकि मकड़ियों जैसे भी गिनती के कुछ जीव हैं जिनमें यह नहीं पाया गया है। जानवरों में मेलानिन टाइरोसीन (Tyrosine) नामक एक अमीनो अम्ल से बनता है। जीवों में मेलानिन का सबसे अधिक पाया जाने वाला रूप 'यूमेलेनिन' (eumelanin) कहलाता है और काले-भूरे रंग का होता है। मनुष्यों में यही बालों, त्वचा और आँखों को रंग देता है। मेलानिन का एक अन्य जीववैज्ञानिक रूप 'फ़ेओमेलानिन' (pheomelanin) हैं।

 मानवों में मेलानिन की भूमिका  
यदि मेलानिन कम हो तो आँखों का रंग हरा या नीला, बालों का रंग सुनहरा और त्वचा का रंग श्वेत हो जाता है। मेलानिन सूरज की किरणों में मौजूद हानिकारक पराबैंगनी (अल्ट्रावाय्लट) से रक्षा करता है जो कोशिकाओं को नुकसान पहुँचाता है जिस से त्वचा में झुर्रियाँ पड़ने से लेकर कर्क रोग (कैन्सर) तक हो सकता है।Agar N, Young AR (April 2005). "Melanogenesis: a photoprotective response to DNA damage?". Mutation research 571 (1–2): 121–32. doi:10.1016/j.mrfmmm.2004.11.016 . PMID 15748643 . कम धूप वाले सर्द क्षेत्रों में उत्पन्न हुई मानव जातियों में मेलानिन कम होता है क्योंकि धूप शरीर में विटामिन डी बनाने के लिये आवश्यक है। अधिक धूप वाले गरम क्षेत्रों में उत्पन्न जातियों में शरीर की रक्षा के लिए मेलानिन अधिक होता है। इनमें शरीर पर पड़ने वाला ९९.९% पराबैंगनी विकिरण (रेडियेशन) मेलानिन द्वारा रोक दिया जाता है।Meredith P, Riesz J (February 2004). Photochemistry and photobiology 79 (2): 211–6. doi:10.1562/0031-8655(2004)079<0211:RCRQYF>2.0.CO;2 . ISSN 0031-8655. PMID 15068035.

 इन्हें भी देखें
रंगद्रव्य

 सन्दर्भ 

 बाहरी कड़ियाँ
इस धूप से खुद को बचाइये!
त्वचा का सौंदर्य नष्ट करती हैं तेज किरणें
श्रेणी:जीववैज्ञानिक रंगद्रव्य
श्रेणी:त्वचा
अंडे का तेल

thumb|An intact yolk surrounded by egg white

अंडे का तेल (CAS No.: 8001-17-0; INCI: Egg Oil), अंडे की जर्दी के तेल के रूप में जाना जाता है। अंडा तेल, ऐसे lutein और zeaxanthin और इम्युनोग्लोबुलिन रूप Lecithin, कोलेस्ट्रॉल, xanthophylls के साथ ट्राइग्लिसराइड्स के मुख्य रूप से मिलकर चिकन अंडे की जर्दी से ली गई है। यह अंडा प्रोटीन से मुक्त है और इसलिए जो लोगों को अंडे से एलर्जी है उन लोगों के लिए सुरक्षित है। इस तरह बाल और त्वचा की देखभाल में इस्तेमाल किया जा सकता है। अंडे के तेल के बालों की देखभाल करने के लिए यूनानी (ग्रीक) चिकित्सा में कई ऐतिहासिक संदर्भ है। चीनी परम्परागत चिकित्सा जलन, एक्जिमा, जिल्द की सूजन, मुंह में अल्सर, त्वचा अल्सर, chapped निपल्स, टिनिअ कैपिटिस, दाद, नाक vestibulitis, शीतदंश और बवासीर के लिए अंडे के तेल का उपयोग करता है.
 उत्पादन 
तेल पारंपरिक रूप से एक काफी सरल प्रक्रिया द्वारा, जर्दी से निकाला जाता है,Gray, F.S. (1821) A supplement to the pharmacopoeia: being a treatise on pharmacology in general. p.227. Thomas and George Underwood. Retrieved October 2011. उत्पादन के आधुनिक तरीकों में शामिल है तरल तरल निष्कर्षणM. W. Warren, H. G. Brown and D. R. Davis: Solvent extraction of lipid components from egg yolk solids हेक्सेन या इथेनॉल जैसे आम सॉल्वैंट्स का उपयोग कर. विश्व स्तर पर VAV Life Sciences की तरह कुछ ही वाणिज्यिक उत्पादक हैं।
 उपयोग 
 सौंदर्य प्रसाधन 
अंडे का तेल यहूदी, यूनानी, अरब और लैटिन संस्कृतियों में ग्यारहवीं शताब्दी के बाद से पारंपरिक सौंदर्य प्रसाधनों में इस्तेमाल किया गया है। कई लोकप्रिय आधुनिक कॉस्मेटिक ब्रांडों में अंडे का तेल होता हैं।
 त्वचा की देखभाल 
यह ऐसी क्रीम, मलहम, सूरज स्क्रीन उत्पादों या यह एक कम करनेवाला, मॉइस्चराइजर, एंटी ऑक्सीडेंट, पैठ बढ़ाने, पूर्णावरोधक त्वचा कंडीशनर और विरोधी बैक्टीरिया के रूप में कार्य करता है जहां लोशन के रूप में कॉस्मेटिक तैयारी के एक किस्म में एक excipient / वाहक के रूप में इस्तेमाल किया जा सकता है एजेंट.
अंडा तेल भी क्रीम और लोशन की बनावट, चिकनाई और विरोधी घर्षण गुणों में मदद करता हैUnited States Patent US4364930  त्वचा के लिए. एक पूर्णावरोधक एजेंट के रूप में, यह pores के बिना परेशान निर्जलीकरण के खिलाफ की रक्षा करता है और यह पानी emulsions में स्थिर तेल रूपों के बाद आसानी से सामयिक तैयारी में शामिल किया है।

 औषधीय 
 खुजली 
स्पेन में खुजली के इलाज के लिए, अंडे की जर्दी का तेल अरंडी के तेल और गुलाब के फूल के साथ प्राचीन Andalusia में इस्तेमाल किया गया था।
 References 

श्रेणी:तेलें
सैलिक क़ानून

thumb|230px|फ़्रैंकी राजा शिल्दबर्त तृतीय द्वारा जारी किया गया एक आदेश
सैलिक क़ानून (Salic law या Salian Law) मध्यकालीन यूरोप के फ़्रैंक लोगों की न्यायिक व्यवस्था थी। इसकी धाराओं को लातीनी भाषा में लिखित रूप में दर्ज किया गया था और फ़्रैंकी नरेश ने इसके रखरखाव के लिए एक समिति नियुक्त की हुई थी। इस क़ानून की ८वीं सदी ईसवी में बनी कई पांडुलिपियाँ मिली हैं और ९वीं सदी के अन्त तक के कुछ बदलावों वाले संस्करण भी मिलते हैं। एक ६ठी शताब्दी की प्रति भी मिली है लेकिन इसके सच्चे होने की पूर्ण पुष्टि अभी इतिहासकारों ने नहीं की है, इसलिए सम्भव है कि यह जाली हो या इसे समझने में कोई ग़लती हुई हो। इस बात पर सर्वसहमति है कि फ़्रैंकी क्षेत्रों में सैलिक क़ानून ६ठी सदी से लागू हो चुका था और इसका पहला प्रकाशन ५०७ से ५११ ईसवी के बीच हुआ।Drew, Katherine Fischer (1991). The laws of the Salian Franks (Pactus legis Salicae). Philadelphia: University of Pennsylvania Press. ISBN 0-8122-8256-6/ISBN 0-8122-1322-X.Western Society: A Brief History, Volume 1: From Antiquity to Enlightenment, John P. McKay, Bennett D. Hill, John Buckler, Clare Haru Crowston, Merry E. Wiesner-Hanks, pp. 153, Macmillan, 2010, ISBN 9780312594282, ... In the sixth century one group, the Salian (SAY-lee-uhn) Franks, issued a law code called the Salic (SAL-ik) Law, the earliest description of Germanic customs ...

सैलिक न्याय-व्यवस्था में पैतृक धन-अधिकार जैसे नागरिक क़ानून (सिविल लॉ) और हत्या जैसे अपराधों से सम्बन्धित दंड विधि (क्रिमिनल लॉ) दोनों के सम्बन्ध मे धाराएँ मौजूद हैं। आधुनिक काल में मध्य यूरोप में जर्मनी, फ़्रान्स, बेलजियम, ऑस्ट्रीया, हंगरी और नेदेरलैंड्ज़ जैसे कई देशों के क़ानूनों पर सैलिक क़ानून का प्रभाव मिलता है। 

 इन्हें भी देखें
फ़्रैंक लोग

 सन्दर्भ 

श्रेणी:फ़्रैंक लोग
श्रेणी:विधि का इतिहास
अशोक खेमका

अशोक खेमका भारत के हरियाणा राज्य में एक वरिष्ठ प्रशासनिक अधिकारी हैं।

 प्रारंभिक जीवन और शिक्षा 
अशोक खेमका का जन्म भारत के पूर्वोत्तर राज्य बंगाल की राजधानी कोलकाता में हुआ था। उन्होंने 1988 में प्रौद्योगिकी खड़गपुर के भारतीय संस्थान से स्नातक और टाटा मूलभूत अनुसंधान संस्थान,मुंबई से कंप्यूटर साइंस में पीएचडी और एमबीए किया हुआ है।

 कार्य 
वह 1991 बैच के आईएएस अधिकारी हैं। उनके द्वारा विभागों में भ्रष्टाचार उजागर किए जाने के बाद वह बार बार हरियाणा के अपने गृह कैडर में विभिन्न राज्य सरकारों द्वारा स्थानांतरित किये गये हैं। खेमका 27 साल में 53 बार स्थानांतरित हुए हैं।

बंसीलाल के नेतृत्व वाली हरियाणा विकास पार्टी की सरकार के दौरान डॉ॰ खेमका का कई बार तबादले हुए। ओम प्रकाश चौटाला के नेतृत्व वाली इनलो की सरकार के दौरान डॉ॰ खेमका का पांच साल में नौ बार तबादला हुआ और निदेशक के रूप में श्रम एवं रोजगार रोजगार एवं प्रशिक्षण विभाग में 15 महीनों का कार्यकाल पूरा किया जो कि सेवा के 21 वर्षों के दौरान अपने सबसे लंबा समय है। भूपेंदर सिंह हुड्डा के नेतृत्व वाली कांग्रेस की सरकार के दौरान डॉ॰ खेमका का कई बार तबादले हुए | हर बार खेमका ने अपने तबादले को ले कर मिडिया में सरकार के प्रति नाराजगी जाहिर की।  

मनोहर लाल खट्टर के नेतृत्व वाली भाजपा की सरकार के दौरान डॉ॰ खेमका का कई बार तबादले हुए 2017 नवम्बर में अशोक खेमका 26 वर्षों की जॉब में 51 बार तबादला हुआ है यह तबादला भाजपा सरकार के शाशन काल में 6 या 7 बार हो रहा है। अब की बार इन्हें इनके सबसे बड़े हितैषी अनिल विज के विभाग में किया गया है।

 मौत की धमकी 
कांग्रेस अध्यक्ष सोनिया गांधी के दामाद रॉबर्ट वाड्रा और रियल एस्टेट कंपनी डीएलएफ के बीच संदिग्ध भूमि सौदों पर राज्य सरकार कार्यवाही करने वाले श्री खेमका को मौत की धमकी तक प्राप्त हुई। यह शिकायत HSDC मुख्य प्रबंधक के.आर.शर्मा ने पंचकूला पुलिस के पास दर्ज कराई।

 विवाद 
खेमका हाल ही में हरियाणा के महानिदेशक भूमि और भूमि पंजीकरण के रिकार्ड व महानिरीक्षक थे। विभाग में अपने 80 दिन के कार्यकाल के दौरान, खेमका ने नव निर्मित रियल एस्टेट कंपनियों के लिए रुपयों की कई सौ करोड़ रुपये मूल्य की पंचायत भूमि के हस्तांतरण को शामिल भूमि लेनदेन में गंभीर अनियमितताओं का पता लगाया था।

 पुरस्कार 
'भ्रष्टाचार के खिलाफ धर्मयुद्ध' के लिए - '2011 एसआर जिंदल पुरस्कार' से सम्मानित किया। उच्च पदों पर भ्रष्टाचार को उजागर करने में उनकी निडर प्रयासों के लिए श्री संजीव चतुर्वेदी के साथ 10 लाख रुपये का नकद पुरस्कार मिला।

 इन्हें भी देखें
 भ्रष्टाचार (आचरण)
 भारत में भ्रष्टाचार का इतिहास
 प्रत्यय अमृत

 सन्दर्भ 

श्रेणी:1965 में जन्मे लोग
श्रेणी:जीवित लोग
[[श्रेणी:भारतीय प्रशासनिक सेवा अधिकार))
बुड्ढा होगा तेरा बाप

बुड्ढा... होगा तेरा बाप (पूर्व शीर्षक बुड्ढा) २००१ में बनी एक बॉलीवुड हिन्दी चलचित्र है। इसका निर्देशन पुरी जगन्नाथ ने अपनी दूसरी हिन्दी फ़िल्म के रूप में किया था। पहली फ़िल्म थी शर्त: द चैलेंज। इस फ़िल्म में मुख्य अभिनय अमिताभ बच्चन, हेमा मालिनी, सोनू सूद, प्रकाश राय, चार्मी कौर, सोनल चौहान एवं रवीना टण्डन ने किये हैं। यह फ़िल्म १ जुलाई २०११ को रिलीज़ हुई थी और इसे आलोचकों से सकारात्मक प्रतिक्रियाएं मिलीं।

 ध्वनिपथ 

फ़िल्म का संगीत विशाल-शेखर ने दिया है और गीत अन्विता दत्त गुप्तन, विशाल ददलानी एवं स्वानंद किरकिरा द्वारा लिखे गये हैं।

 ट्रैक सूची 

 सन्दर्भ 

 बाहरी कड़ियाँ 
 
 
 

श्रेणी:2011 में बनी हिन्दी फ़िल्म
तिग्राय-तिग्रीन्या लोग

thumb|230px|इरित्रिया के राष्ट्रपति इसाइयास अफ़ेवर्की तिग्राय-तिग्रीन्या समुदाय के सदस्य हैं
तिग्राय-तिग्रीन्या (Tigray-Tigrinya people) पूर्वी अफ़्रीका में इरित्रिया और इथियोपिया के तिग्राय प्रदेश में बसने वाले एक समुदाय का नाम है। इसके सदस्य तिग्रीन्या भाषा बोलते हैं और तिग्राय प्रदेश की आबादी के ९६% से अधिक हैं। इनकी कुल जनसंख्या ९० लाख से ज़रा अधिक है, जिसमें से ५७ लाख इथियोपिया में और ३४ लाख इरित्रिया में रहते हैं।Central Statistical Agency (2008). "TABEL [sic 5: POPULATION SIZE OF REGIONS BY NATIONS/NATIONALITIES (ETHNIC GROUP) AND PLACE OF RESIDENCE: 2007"] . Census 2007. Addis Ababa: Central Statistical Agency. p. 66."Eritrea" . The World Factbook. United States Central Intelligence Agency. Retrieved September 24, 2009.

 इन्हें भी देखें
तिग्रीन्या भाषा

 सन्दर्भ 

श्रेणी:तिग्राय प्रदेश
श्रेणी:इथियोपिया की मानव जातियाँ
श्रेणी:इरित्रिया की मानव जातियाँ
सामूहिक कृषि

thumb|230px|इज़राइल के एक सामूहिक कृषि समुदाय में काम करते सदस्य (सन् १९३८ का चित्र)
सामूहिक कृषि (collective farming) ऐसी कृषि को कहते हैं जिसमें कई किसान मिलकर भागीदारी से कहीं कृषि का उद्योग चलाएँ। कुछ साम्यवादी व्यवस्थाओं में किसानो और मवेशी-पालकों को सरकारी आदेश से संगठित करके सामूहिक कृषि में लगाया गया था, मसलन भूतपूर्व सोवियत संघ की कोलख़ोज़ प्रणाली में ऐसा होता था।Civil society in Central Asia, M. Holt Ruffin, ‎Daniel Clarke Waugh, pp. 109, University of Washington Press, 2011, ISBN 9780295800530, ... They are until now organized along the kolkhoz system, which is an administrative, economic, and sociological entity. The issue of the kolkhoz (collective farm) system is at the core of any approach to the building of a civil society ... अन्य स्थानों पर कृषक स्वेच्छा से कृषि सहकारी योजनाओं में संगठित होकर सामूहिक खेती करते थे, उदाहरण के लिए इज़राइल की किब्बुत्ज़ प्रणाली में।Yisrael Artzaynu, Behrman House, Joan L. Florsheim, pp. 58, Behrman House, Inc, 1990, ISBN 9780867051414, ... A kibbutz is a collective farm. This means that the community owns everything on the kibbutz together. The first kibbutz in Israel was called Degania ...

 इन्हें भी देखें
साम्यवाद

 सन्दर्भ 

श्रेणी:समूहवाद
श्रेणी:सहकारी कृषि
श्रेणी:ग्रामीण विकास
श्रेणी:कृषि-सम्बन्धित राजनीति
विद्युत शक्ति प्रणाली

right|thumb|300px|विद्युत पैदा करने के लिये प्रयुक्त एक वाष्प टरबाइन
विद्युत शक्ति प्रणाली (Electric Power System) से आशय विद्युत युक्तियों के नेटवर्क से है जो विद्युत ऊर्जा के उत्पादन, सम्प्रेषण, वितरण तथा उपयोग के लिये लगाए जाते हैं।
center|550px|thumb|विद्युत ग्रिड का योजनामूलक चित्र

इन्हें भी देखें
विद्युत शक्ति
अल्टरनेटर
विद्युत मोटर
विद्युतशक्ति का प्रेषण
शक्ति प्रणाली का संरक्षण
उच्च-वोल्टता डीसी पारेषण
विद्युत स्विचगीयर
ट्रांसफॉर्मर
विद्युत उपकेंद्र
विद्युतशक्ति प्रणाली का सिमुलेशन

सन्दर्भ

श्रेणी:विद्युत इंजीनियरी
पट्टिका जैक

right|thumb|300px|साधारण पट्टिका जैक
right|thumb|300px|विद्युतचालित पट्टिका जैक
पट्टिका जैक (pallet jack या pallet truck) पट्टिकाओं (pallets) को उठाने या उठाकर दूसरे स्थान पर ले जाने के लिए प्रयुक्त एक औजार है। यह चीजों को बहुत थोड़ा ही ऊँचाई तक उठाता है ताकि वे फर्श को छोड़ दें और उन्हें दुसरे जगह ले जाया जा सके। पट्टिका जैक में रोलर के आकार के पहिए लगे होते हैं ताकि वस्तु को उठाने के बाद इसे सुविधापूर्वक चलाया भी जा सके। उठाने का कार्य हाइड्रॉलिक की सहायता से किया जाता है। आजकल बैटरीचालित पट्टिका जैक भी प्रयोग किए जा रहे हैं।

सन्दर्भ
श्रेणी:औद्योगिक औजार
गॉन्डोफर्नीज

गॉन्डोफर्नीज (English pronunciation: Gondophernes or Gondophares;उत्कर्ष पहली शताब्दी), अराकेशिया, काबुल और गांधार (वर्तमान अफगानिस्तान व पाकिस्तान) में शासन करने वाले हिन्द-पहलव (भारतीय-पार्थियन) राजा थे। कुछ विद्वान इनके नाम गॉन्डोफर्नीज को इनके आर्मेनियाई रूप गेथास्पर या गास्पार भी मानते हैं, जो पूर्व से ईसा मसीह के जन्मोत्सव में पहुँचकर उनकी पूजा करने वाले तीन बुद्धिमान व्यक्तियों में से एक का पारंपरिक नाम है।

 इतिहास 
thumb|left|गोंडोफेरेस का चांदी का सिक्का, द्रंगियाना में ढाला गया
thumb|उनके अपने सिक्के में घोड़े पर गॉन्डोफर्नीज।
गॉन्डोफर्नीज के बारे में पहली जानकारी अप्रामाणिक "एक्टस ऑफ टॉमस दि एपोसल" के जरिए मिलती है, जिसमें कहा गया है, कि संत टॉमस गॉन्डोफर्नीज के दरबार में गए, जहां उन्हें शाही महल बनाने की ज़िम्मेदारी सौंपी गयी। लेकिन निर्माण के लिए दी गयी राशि को लोक कल्याण में खर्च करने के कारण उन्हें बंदी बना लिया गया। कहानी के अनुसार, उसी दौरान राजा के भाई गैड की मृत्यु हो गयी और फरिश्तों ने उन्हें स्वर्ग ले जाकर संत टॉमस के अच्छे कर्मों द्वारा निर्मित महल दिखाया। गैड को फिर से जीवन प्रदान किया गया और उन्होने व गॉन्डोफर्नीज ने ईसाई धर्म स्वीकार कर लिया।[भारत ज्ञानकोश, खंड-2, पृष्ठ संख्या-68, प्रकाशक: पापयुलर प्रकाशन मुंबई, आई एस बी एन-81-7154-993-4]

 कालक्रम 
गॉन्डोफर्नीज के सिक्के, जिनमें से कुछ पर उनका भारतीय नाम गुन्दफर्न अंकित है, यह संभावना दर्शाते हैं कि उन्होने पूर्वी ईरान और पश्चिमोत्तर भारत, दोनों पर एकछत्र शासन किया होगा। तख्त-ए-बही (पेशावर के निकट) के अभिलेख के अनुसार गॉन्डोफर्नीज ने कम से कम 26 वर्षों तक शासन किया, जो संभवत: 19 से 45 ई. तक रहा।Ernst Herzfeld, Archaeological History of Iran, London, Oxford University Press for the British Academy, 1935, p.63; name="Bivar_2003"/> cf.  name="Bivar_1983_51">
 सन्दर्भ 

श्रेणी:इतिहास
श्रेणी:देशानुसार इतिहास
श्रेणी:भारत का इतिहास
यूटीवी मोशन पिक्चर्स

यूटीवी मोशन पिक्चर्स डिज्नी यूटीवी की फ़िल्म इकाई है जो द वॉल्ट डिज़्नी कंपनी की सहायक है।

यूटीवी मोशन पिक्चर्स भारत के अग्रणी स्टूडियों में से एक है। यह स्टूडियो की गतिविधियों में विस्तार भारत में और विश्वस्तर पर फ़िल्मों के रचनात्मक विकास, निर्माण, विपणन, वितरण, लाइसेंस, विक्रय और प्रबन्धन के क्षेत्र में है।

 सन्दर्भ 

बाहरी कड़ियाँ
 यूटीवी मोशन पिक्चर्स का जालस्थल
 इण्टरनेट मूवी डेटाबेस पर यूटीवी मोशन पिक्चर्स
 फेसबुक पर यूटीवी मोशन पिक्चर्स
 
 यूटीवी सॉफ्टवेयर कम्युनिकेशंस लिमिटेड

श्रेणी:फ़िल्म निर्माण
श्रेणी:फ़िल्म वितरक
श्रेणी:हिन्दी फ़िल्मों के निर्माता
बस्टर कीटन

जोसफ फ्रेंक "बस्टर" कीटन (4अक्टूबर 1895 – 1 फ़रवरी 1966) एक अमेरिकी हास्य अभिनेता, फिल्म निर्माता, निर्देशक और लेखक थे।Obituary Variety, फ़रवरी 2, 1966, page 63. उन्हें मुख्यतः उनकी मौन फ़िमों के लिए जाना जाता है, जिनमें वो भावशून्य, आत्मसंयम के साथ लगातार कार्य के ट्रेडमार्क का नाम प्राप्त किया "द ग्रेट स्टोन फेस"।Roger Ebert: The Films of Buster Keaton .

"एंटरटेनमेंट वीकली" नामक अमेरिकी पत्रिका ने बस्टर कीटन (आजीवन अभिनय नाम) को सातवें सबसे महान निर्देशक के रूप में चुना।Greatest Film Directors and Their Best Films .
प्रारंभिक बर्ष 
प्रारंभिक फिल्म युग के ज़बरदस्त हास्य कलाकारों में से एक, जोसेफ फ्रैंक कीटन IV का जन्म 4 अक्टूबर, 1895 को पाइका, कंसास में हुआ था। उनके माता-पिता, जो और मायरा, दोनों ही वयोवृद्ध कलाकार थे, और कीटन ने पहली बार 3 वर्ष की आयु में अपने अभिनय में शामिल होने के बाद प्रदर्शन करना शुरू किया। जैसा कि किंवदंती है, सीढ़ियों की एक उड़ान नीचे गिरने के बाद उन्होंने "बस्टर" का नाम कमाया, जब वह 18 महीने का था। जादूगर हैरी हौदिनी ने बच्चे को उकसाया और लड़के के माता-पिता ने चुटकी लेते हुए कहा, "यह एक वास्तविक बस्टर था!" Keaton जल्दी से विकसित होने के लिए एक बिट के आसपास खटखटाया जा रहा था। अपने माता-पिता के साथ एक ऐसे कार्य में काम करना, जो खुद को उबड़-खाबड़ होने पर गर्व करता था, कीटन अक्सर अपने पिता द्वारा इधर-उधर उछाला जाता था। इन प्रदर्शनों के दौरान कीटन ने डेडनेस लुक प्रदर्शित करना सीख लिया जो बाद में उनके कॉमेडी करियर की पहचान बन जाएगा। "यह थिएटर के इतिहास में अब तक का सबसे बड़ा नॉकआउट एक्ट था," बाद में उन्होंने अपने माता-पिता के साथ किए गए प्रदर्शनों के बारे में कहा। 1907 से शुरू होकर, कीटन ने मिशिगन के मुस्केगॉन में कई बचपन की गर्मियों में बिताया, जहां उनके पिता ने द एक्टर्स कॉलोनी की स्थापना में मदद की थी। उस समय, यह क्षेत्र वूडविलियन कलाकारों के लिए एक गंतव्य बन गया था और समुदाय ने युवा मनोरंजनकर्ता को प्रेरित किया।

 सन्दर्भ 

 बाहरी कड़ियाँ 
 
 

श्रेणी:1895 में जन्मे लोग
श्रेणी:१९६६ में निधन
भारतीय रिज़र्व बैंक के गवर्नर

भारतीय रिज़र्व बैंक के गवर्नर, भारत के केन्द्रीय बैंक, भारतीय रिज़र्व बैंक, के सबसे वरिष्ठ बैंककर्मी होते हैं। 1935 में स्थापना के बाद, भारतीय रिज़र्व बैंक की कमान अब तक कुल 25 गवर्नर संभाल चुके हैं। रिज़र्व बैंक के पहले गवर्नर सर ओसबोर्न स्मिथ थे और वर्त्तमान नवनियुक्त पूर्व वित्त सचिव व वित आयोग के वर्तमान सदस्य शक्तिकांत दास बनाये गये हैं, जिन्होंने 11 दिसंबर 2018 को पदभार ग्रहण किया। व रिजर्व बैंक के 25 वें गवर्नर बने हैं।

 गवर्नरों की सूची 
thumb|upright|डॉ॰ आई॰ जी॰ पटेल
thumb|upright|मनमोहन सिंह
thumb|upright|D. Subbarao served his five-year term as RBI governor under Prime Minister Manmohan Singh.
thumb|upright|रघुराम राजन
भारतीय रिजर्व बैंक के गवर्नर का पद सँभालने वाले लोगों की सूची इस प्रकार है: -
 	क्रमांक  नाम  कार्यकाल  1  सर ओसबोर्न  1 अप्रैल 1935 - 30 जून 1937  2  सर जेम्स ब्रेड टेलर  1 जुलाई 1937 - 17 फ़रवरी 1943 3  सर सी॰ डी॰ देशमुख  11 अगस्त 1943 - 30 जून 1949 4  सर बेनेगल रामा राव  1 जुलाई 1949 - 14 जनवरी 1957  5  के॰ जी॰ अम्बेगाओंकर  14 जनवरी 1957 - 28 फ़रवरी 1957 6  एच॰ वी॰ आर॰ आयंगर  1 मार्च 1957 - 28 फ़रवरी 1962  7  पी॰ सी॰ भट्टाचार्य  1 मार्च 1962 - 30 जून 1967  8  एल॰ के॰ झा  1 जुलाई 1967 - 3 मई 1970 9  बी॰ एन॰ आदरकार  4 मई 1970 - 15 जून 1970 10  एस॰ जगन्नाथन  16 जून 1970 - 19 मई 1975 11  एन॰ सी॰ सेनगुप्ता  19 मई 1975 - 19 अगस्त 1975 12 के॰ आर॰ पुरी  20 अगस्त 1975 - 2 मई 1977 13  एम॰ नरसिम्हन  3 मई 1977 - 30 नवम्बर 1977 14  डॉ॰ आई॰ जी॰ पटेल <div style="text-align: center;"> 1 दिसम्बर 1977 – 15 सितम्बर 1982  15  डॉ॰ मनमोहन सिंह   16 सितम्बर 1982 - 14 जनवरी 1985 16  ऐ॰ घोष  15 जनवरी 1985 - 4 फ़रवरी 1985 17  आर॰ एन॰ मल्होत्रा   4 फ़रवरी 1985 - 22 दिसम्बर 1990 18  एस॰ वेंकटरमनन  22 दिसम्बर 1990 - 21 दिसम्बर 1992 19  सी॰ रंगराजन  22 दिसम्बर 1992 - 21 नवम्बर 1997 20  डॉ॰ बिमल जालान   22 नवम्बर 1997 - 6 सितम्बर2003 21  डॉ॰ वॉय॰ वी॰ रेड्डी   6 सितम्बर 2003 - 5 सितम्बर 2008 22  डी॰ सुब्बाराव   5 सितम्बर 2008 - 4 सितम्बर 201323  रघुराम राजन   5 सितम्बर 2013 - 4 सितम्बर 201624  उर्जित पटेल   5 सितम्बर 2016 - 10 दिसंबर 201825  शक्तिकांत दास  11 दिसंबर 2018 - वर्तमान तक 

 सन्दर्भ 

श्रेणी:भारतीय रिज़र्व बैंक के गवर्नर
नाभिकीय प्रौद्योगिकी

right|thumb|300px|नाभिकीय औषधि : पॉजि़ट्रान उत्सर्जन टोमोग्राफी (PET)
उन सभी प्रौद्योगिकियों को नाभिकीय प्रौद्योगिकी (Nuclear technology) कहते हैं जिनमें कोई नाभिकीय अभिक्रिया सम्मिलित हो। नाभिकीय ऊर्जा, नाभिकीय औषधि, परमाणु हथियार आदि नाभिकीय प्रौद्योगिकी के प्रमुख उदाहरण हैं। वास्तव में नाभिकीय प्रौद्योगिकी का क्षेत्र बहुत विस्तृत हो चुका है तथा यह धूम संसूचक (smoke detectors) से लेकर नाभिकीय रिएक्टर और परमाणु अस्त्रों तक फैली हुई है।

 इन्हें भी देखें
 नाभिकीय संलयन
 नाभिकीय विखंडन
 नाभिकीय ऊर्जा
 नाभिकीय ऊर्जा संयंत्र
 नाभिकीय चिकित्सा
 नाभिकीय इंजीनियरी

 बाहरी कड़ियाँ
 बीएआरसी ने परमाणु कृषि तकनीक से विकसित की 41 नई फसलें

श्रेणी:नाभिकीय प्रौद्योगिकी
पीली आंधी

thumb|right|200px| चीन को पार कर कोरिया और जापान की ओर बढ़ते धूल के बादल।

पीली आंधी या धूल भरी आंधी एक मौसम संबंधी घटना है जो ग्रीष्म ऋतु के महीनों के दौरान पूर्व एशिया के कई हिस्सों को बहुत प्रभावित करती है। यह धूल मंगोलिया, उत्तरी चीन और कज़ाकस्तान के रेगिस्तानों से उत्पन्न होती है जिसे रेगिस्तान में बहने वाली उच्च गति की सतही हवायें और प्रचंड अंधड़, महीन धूल के सघन बादलों में परिवर्तित कर देते हैं। स्थानीय हवायें इन बादलों को पूर्व की ओर धकेलती हैं और यह बादल चीन, उत्तरी और दक्षिण कोरिया, जापान, के साथ रूस के सुदूर पूर्व के कुछ हिस्सों के ऊपर से गुजरते हैं। कभी कभी, यह हवाई कण बह कर संयुक्त राज्य अमेरिका तक पहुँच कर वहां की हवा में मिल कर उसकी गुणवत्ता को खराब करते हैं। 

पिछले कई दशकों में यह एक विकराल समस्या बन कर उभरी है जिसका मुख्य कारण धूल के कणों में समाहित औद्योगिक प्रदूषकों की मात्रा में हुई वृद्धि है। इसके साथ पिछले कुछ दशकों में चीन में हुआ व्यापक मरुस्थलीकरण भी पीली आधियों की घटनायों में हुई वृद्धि का प्रमुख कारण है। अन्य कारणों में कज़ाकस्तान और उज़्बेकिस्तान के अरल सागर का सूखना भी है क्योंकि एक सोवियत कृषि कार्यक्रम के चलते इसमें विसर्जित होने वाली दो मुख्य नदियों अमू और सीर का मार्गपरिवर्तित कर उनके जल को कपास की खेती के लिए मध्य एशियाई रेगिस्तान की सिंचाई करने में इस्तेमाल किया जा रहा है।
 प्रदूषक 
अक्सर आंधी में धूल के साथ-साथ विभिन्न प्रदूषक जैसे कि गंधक या सल्फर (अम्लीय वर्षा का मुख्य घटक), कालिख, राख, कार्बन मोनोऑक्साइड अन्य विषाक्त प्रदूषक जैसे कि भारी धातुयें (पारा, कैडमियम, क्रोमियम, आर्सेनिक, सीसा, जस्ता, तांबा आदि) के अलावा कैसरजन (कार्सिनोजन) तत्व, विषाणु, जीवाणु, कवक, कीटनाशक, प्रतिजैविक (एंटीबायोटिक), अभ्रक, शाकनाशक, प्लास्टिक सामग्री, दहन से उत्पन्न उत्पाद और थैलेट की नकल करने वाले हार्मोन भी शामिल होते हैं।

वैज्ञानिकों को यह पता है कि यह अंतरमहाद्वीपीय धूल के गुबार विषाणुओं और जीवाणुओं के वाहक होते हैं और सूक्ष्मजीवविज्ञानी डेल डब्ल्यू ग्रिफिन कहते हैं कि, “ पहले ज्यादातर लोग यह मानते थे कि सूरज की पराबैंगनी किरणें इन बादलों को कीटाणु रहित बना देती हैं,” पर अब हमने यह पाया है कि, “यह सच नहीं है।"

 सन्दर्भ 

श्रेणी:तूफ़ान
एशियाई भूरा बादल

दाएँ|अंगूठाकार|दिसंबर 2001 में पूर्वी भारत और बांग्लादेश के ऊपर एयरोसौल

एशियाई भूरा बादल, वायु प्रदूषकों द्वारा बारबार बनने वाला एक विशाल बादल अथवा परत है जिसकी मोटाई लगभग 3000 मी होती है और इसका विस्तार दक्षिण एशिया के कुछ हिस्सों तक होता है जिनमें उत्तरी हिंद महासागर, भारत और पाकिस्तान शामिल हैं। दुनिया के इस हिस्से में सर्दियों के चार महीने लगभग न के बराबर बारिश होती है, जिसके कारण आकाश में व्याप्त प्रदूषक और धूल के कण धुल नहीं पाते और समय के साथ इनकी सघनता बढ़ती रहती है। कभी कभी तो सूरज भी अस्पष्ट नज़र आता है। प्रदूषण की इस मोटी परत को दुनिया का सबसे बड़ा प्रदूषण माना जाता है।

उपग्रह से प्राप्त तस्वीरों में यह बादल प्रति वर्ष जनवरी से मार्च के मध्य हवा में तैरते एक विशाल भूरा धब्बे के समान दिखाई देता है जो दक्षिण एशिया के अधिकांश और हिंद महासागर के उत्तरी भाग को ढके रहता है।

यह विभिन्न कणों, एयरोसौल और जैविक सामग्री के दाहन, औद्योगिक उत्सर्जन और मोटर वाहनों द्वारा उत्सर्जित गैसीय प्रदूषकों के मिश्रण से बनता है। इसका एक उल्लेखनीय उदाहरण ग्रामीण भारत और बांग्लादेश में ईंधन के रूप में जलाया जाने वाला गोबर है। इन कणों से बना यह कुहासा विषैला होता है और वर्षा और धूप पर यह विपरीत प्रभाव डालता है। इसके प्रभावों के चलते प्रतिवर्ष लाखों लोग अपनी जान गंवाते है।
 सन्दर्भ 

श्रेणी:पर्यावरण
श्रेणी:प्रदूषण
श्रेणी:भारत की जलवायु
श्रेणी:दक्षिण एशिया
श्रेणी:वायु प्रदूषण
अंडर द डोम (टीवी शृंखला)

अंडर द डोम () अमेरिकी विज्ञान-गल्प ड्रामा टेलिविज़न शृंखला है जिसका प्रसारण जून 24, 2013, से सीबीएस पर शुरू हुआ। स्टीफ़न किंग द्वारा रचित इसी नाम के उपन्यास पर आधारित इस शृंखला को विकसित ब्रायन के॰ वॉन ने किया। इसके निर्माण में वॉन और किंग के अतिरिक्त नील बॅयर, जस्टिन फाल्वी, डैरिल फ्रैंक, जैक बैन्डर, स्टीवन स्पीलबर्ग और स्टेसी स्नाइडर ने कार्यकारी निर्माता के रूप में योगदान दिया। बॅयर ने रोज़ाना के शोरनर की भूमिका अदा की। डेनिश निर्माता नील्स आर्डेन ऑपलेव ने धारावाहिक के पायलट प्रकरण का निर्माण व निर्देशित किया। जुलाई 29, 2013, को सीबीसी ने अंडर द डोम को 13 प्रकरणों के दूसरे सत्र के लिए नवीकृत किया जिसका प्रसारण 2014 की गर्मियों से शुरू होगा तथा इसके प्रथम प्रकरण की पटकथा स्टीफ़न किंग लिखेंगे। 

 सारांश 
अंडर द डोम धारावाहिक की कहानी मेन राज्य के चैस्ट्रस मिल के निवासियों के इर्दगिर्द घूमती है, जो अचानक से रहस्यमयी, अभेद्य (लेकिन अर्द्ध पारगम्य) अवरोध के कारण शेष विश्व से अलग हो जाते हैं। इस पारदर्शी गोलीय अवरोध ने शहर को पूरी तरह घेरा हुआ है जिसके परिणामस्वरूप न तो शहर में प्रवेश कर सकता है और न ही कोई अंदर से बहार जा सकता है। शहर की ज्यादातर आबादी दहशत में है तथा कुछ थोड़े लोगों का समूह, जो धारावाहिक के मुख्य किरदार हैं, शांति और व्यवस्था रखने का प्रयास करते हैं तथा इसके साथ ही अवरोध के पीछे की सच्चाई जानने और इससे कैसे बहार निकला जाए के रास्ते को खोजने का प्रयास करते हैं। 

 सन्दर्भ 

 बाहरी कड़ियाँ
 
 
 

श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी विज्ञान गल्प टेलिविज़न शृंखलाएँ
श्रेणी:सीबीएस नेटवर्क कार्यक्रम
श्रेणी:अंग्रेज़ी भाषा के टीवी कार्यक्रम
श्रेणी:उपन्यासों पर आधारित टेलिविज़न कार्यक्रम
चेन्नई एक्सप्रेस

{{ज्ञानसन्दूक फ़िल्म
| name           = चेन्नई एक्सप्रेस
| image          = चेन्नई एक्सप्रेस पोस्टर.jpeg
| image_size     = 220
| caption        = पोस्टर
| director       = रोहित शेट्टी
| producer       = गौरी खानरोनी स्क्रूवालासिद्धार्थ राय कपूर
| written        = साजिद-फरहाद (संवाद)
| screenplay     = यूनुस साजवाल
| story          = के॰ सुभाष
| music          = विशाल-शेखर
| lyric          = अमिताभ भट्टाचार्य
| starring       = दीपिका पादुकोणशाहरुख खान
| cinematography = डुडले
| choreography   = फराह खानराजु सुन्दरम
| editing        = स्टीवन एच॰ बेर्नार्ड
| background     = विशाल-शेखर
| studio         = रेड चिलीज़ एंटरटेनमेंट
| distributor    = यूटीवी मोशन पिक्चर्स और गौरी खान द्वारा निर्मित 2013 की भारतीय एक्शन हास्य फ़िल्म है। शाहरुख खान और दीपिका पादुकोण फ़िल्म में मुख्य भूमिका में हैं। फिल्म ने भारत में ₹256.70 करोड़  का कारोबार किया था।

 पटकथा 
राहुल (शाहरुख़ ख़ान) 40 वर्षीय अविवाहित उत्तर भारतीय युवक है, जिसे उसके मां-बाप के गुज़र जाने के बाद उसके दादा (लेख टंडन) और दादी (कामिनी कौशल) ने पाल पोस के बड़ा किया। उसके दादा की आख़िरी इच्छा थी कि उनके मरने के बाद उनकी अस्थियों को रामेश्वरम में प्रवाहित कर दिया जाए। उनकी इच्छा के अनुसार वो उनकी अस्थियां लेकर चेन्नई एक्सप्रेस में सवार होता है। वैसे उसकी असल योजना होती है कि वो अपनी रामेश्वरम यात्रा को बीच में छोड़कर दो दोस्तों के साथ छुट्टियां मनाने गोवा चला जाए। ट्रेन में उसकी मुलाक़ात एक तमिल लड़की मीना (दीपिका पादुकोण) से होती है। कुछ लोग मीना का अपहरण करना चाहते हैं और मीना उनसे बचने का प्रयास करती है। मीना के पिता (सत्यराज) कुंबन गांव के कुख्यात डॉन हैं। उन्होंने ही मीना के पीछे उसका अपहरण करने के लिए अपने रिश्तेदारों को भेज रखा है। वो मीना की शादी उसकी इच्छा के विरुद्ध थंगाबली (निकतिन धीर) से करना चाहते हैं। इसी कारण से मीना घर से भाग जाती है। राहुल, अपनी योजना के अनुसार गोवा नहीं जा पाता है क्योंकि वो परेशानी में घिरी मीना को देखता है और महसूस करता है कि उसे मदद की आवश्यकता है। इस प्रकार उन दोनों में प्यार हो जाता है और कहानी आगे बढ़ती है।

 पात्र 
 दीपिका पादुकोण - मीना लोचनी
 शाहरुख खान - राहुल
 सत्यराज - कुंबन गांव के कुख्यात डॉन और मीना के पिता
 निकतिन धीर - थंगाबली
 मनोरमा - मीना की चाची
 प्रियामणि - 'वन टू थ्री फ़ोर' गाने में
 कामिनी कौशल
 लेख टंडन

 संगीत 

फ़िल्म संगीत 1 जुलाई 2013 को जारी किया गया।

 संगीत समीक्षा 

 समालोचना 
चेन्नई एक्सप्रेस को भारत में मिलीजुली समीक्षाएं मिली।

 टिकट खिड़की 
चेन्नई एक्सप्रेस भारत की विश्वस्तर पर सबसे अधिक कमाई करने वाली फ़िल्म बनने में सफल रही। इस फ़िल्म ने कुल  की कमाई की। बॉक्स ऑफ़िस इण्डिया के अनुसार फ़िल्म ने थ्री इडीयट्स द्वारा बनाये गये उच्च मानक  को पार किया।

 सन्दर्भ 

 बाहरी कड़ियाँ 
 
 
 

श्रेणी:2013 में बनी हिन्दी फ़िल्म